Publication: Magyar Közlöny
Issue: MK-2000-110 (Year: 2000, Number: 110)
Era: 1990-2004
Section: és csomagolásáról szóló 14/1997. (IX. 3.) KHVM rendelet
Paragraph Index: 471

2. § Az R. 6. §-ának (1)—(2) bekezdése helyébe a következő rendelkezések lépnek, és az eredeti (3) és (4) bekezdés számozása (4) és (5) bekezdésre változik: „(1) A különleges formájú radioaktív anyagok mintáit, a radioaktív anyagok külön megegyezés alapján történő szállítását, valamint — ha a veszélyes áruk szállításáról szóló jogszabályok azt engedélyhez kötik — a radioaktív anyagot tartalmazó küldeménydarabok küldeménydarabmintáit az OAH hagyja jóvá. Az OAH-hoz benyújtott kérelemhez csatolni kell az MTA Kémiai Kutatóközpont Izotóp- és Felületkémiai Intézetének (a továbbiakban: MTA KK IKI) a kérelmező által előzetesen beszerzett szakvéleményét. A küldeménydarab-minták engedélyezési eljárása során az OAH — a rendelet 2. §-ában hivatkozott jogszabályokban foglaltakon túlmenően is (hasadó képes izotópok esetében) — előírhatja a kritikussági analízis elvégzését.

Source: https://magyarkozlony.hu/hivatalos-lapok/ee71dbdf92b93e143512298c7009a29a11bcf0df/dokumentumok/98184287b7fe68bc9558e5ebb3556742594f2a88/letoltes